Jennifer Tilly

Jennifer Tilly (født Jennifer Ellen Chan den 16. september 1958) er en amerikansk-canadisk skuespiller og pokerspiller. Hun har hatt roller i flere store filmer såvel som i en del små, uavhengige filmer. Hun har en yngre søster, Meg, som også er skuespiller, samt to andre søsken.

 Biografi 
Tilly ble født Jennifer Ellen Chan (Tilly var hennes mors pikenavn). Hennes far var en amerikansk-kinesisk børsmegler, og hun vokste opp i Britisk Columbia i Canada. Hun begynte som skuespiller som tenåring, og ble med i et teaterprogram på Stephens College i Missouri.

Gjennombruddet innen filmen kom med rollen som syngende kelner i The Fabulous Baker Boys (1989), en rolle som var spesielt skrevet for henne av Steve Kloves. Hun fikk en Oscar-nominasjon for rollen som en håpløst dårlig skuespillerinne i Woody Allens Kuler over Broadway (1994).

Tilly har stemmen til morderdukken Tiffany i Child's Play-serien. I den siste filmen, Seed of Chucky, har hun en dobbeltrolle, ikke bare som stemmen til Tiffany, men også som dobbeltgjengeren. Hun har også hatt rollen som kona til en myrdet italiensk mafiasønn i Bella Mafia med Dennis Farina.

Tilly er en tilbakevendende gjest i TV-serien Family Guy, der hun har stemmen til familien Griffins nabo Bonnie. Hun har også gjort stemmeskuespill i Monsterbedriften.

Tilly giftet seg med Sam Simon, produsent for The Simpsons, i 1984, men de tok ut skilsmisse i 1991.

 Poker 
Den 27. juni 2005 vant Tilly et armbånd og 158 625 dollar i kvinnenes No-Limit Texas hold'em i World Series of Poker, og slo ut 600 andre spillere i prosessen. Hun fulgte opp dette den 1. september 2005 da hun også vant den tredje turneringen i kvinnenes World Poker Tour på Bicycle Casino i Los Angeles.

Hennes interesse for poker kommer av at hennes nåværende kjæreste, Phil Laak, er en profesjonell pokerspiller. Hans kallenavn er «The Unabomber», derav hennes «The Unabombshell».

 Utvalgt filmografi 
 År  Tittel  Rolle  Merknader2006  The Poker Movie  Seg selv 2006  The Funny Farm   2004  Seed of Chucky  Seg selv og Tiffany  Stemme2004  Q-gjengen  Grace  stemme2003  Spøkelseshuset  Madame Leota 2001  Hollywoods hemmelighet  Louella Parsons 2001  Monsterbedriften  Celia Mae  stemme2000  The Crew  Ferris «Maureen» Lowenstein  1999  Stuart Little  Mrs. Camille Stout  stemme1998  Bride of Chucky  Tiffany  stemme1997  The Wrong Guy  Lynn Holden 1997  Edie & Pen  Edie Piper  1997  Lystløgneren  Samantha Cole 1996  Bound  Violet  1994  The Getaway  Fran Carvey 1994  Kuler over Broadway  Olive Neal 1993  Made in America  Stacy 1992   Shadow of the Wolf  Igiyook  1991  Scorchers  Talbot 1991  The Doors   Cameo1989  The Fabulous Baker Boys  Blanche «Monica» Moran 1989  Let It Ride  Vicki 1988  High Spirits  Miranda 1988  Johnny Be Good  Connie Hisler 1985  Trafikkskolen  Amy Hopkins  1981—1987  Hill Street Blues  Gina Srignoli  TV-serie (Tilly opptrådte 1984—1985)1984  No Small Affair  Mona 

 Referanser 

 Eksterne lenker 



Kategori:Skuespillere fra USA
Kategori:Pokerspillere fra USA
Kategori:Canadiske skuespillere
Kategori:Canadiske pokerspillere
Kategori:Canadiere født i USA
Kategori:Personer fra USA av kinesisk opphav
Kategori:Personer fra Powell River Regional District
Kategori:Personer fra Los Angeles